Menštruácia po pôrode: výkyvy a nepravidelnosti sú normálne?
Dobrý deň som 7 mes po pôrode, kojim a menštruaciu som mala 2 krat sice nepravidelne ale prišla a tento krat mi už tyždeň mešká, može sa stať že aj vôbec nepride a je to normalne? Pritom dom sj mala pocit že už ju dostanem aj bolesti som mala mierne, aj klasickú pažravosť ale neprišla.
Ďakujem
Dobrý deň,
ďakujeme za Vašu otázku.
K prvej ovulácii dochádza najskôr 3 až 4 týždne po pôrode a následne k prvej popôrodnej menštruácii najskôr po 5 až 6 týždňoch. Ak však plne dojčíte, je pravdepodobné, že za vynechanie menštruácie je zodpovedný hormón prolaktín, ktorý sa vyplavuje pri každom dojčení a brzdí vyplavenie hormónov vyvolávajúcich ovuláciu. To znamená, že sa oddialí nie len ovulácia, ale aj menštruácia. K menštruáčnemu krvácaniu môže dôjsť až v období, kedy intervaly medzi dojčeniami budú väčšie (klesne hladina prolaktínu) alebo až po úplnom odstavení dieťaťa od materského mlieka. Rovnako sa však môže menštruácia objaviť aj keď budete dojčiť často.
Meškajúca menštruácia môže byť tiež prvým príznakom tehotenstva, ale taktiež ju môže oddialiť napríklad nadmerný stres či prebiehajúce ochorenie, ako napríklad vaginálna infekcia.
Ak máte nejaké ťažkosti alebo chcete určiť príčinu meškania menštruácie, je potrebné sa obrátiť na lekára- gynekológa.
Prajem pekný zvyšok dňa.
S pozdravom
PharmDr. Veronika Kiabová